OpenLLM-France/wikimedia huggingface dataset:
# Llibre de cuina/Receptes/Arròs a l'estil de les masies de muntanya
### Ingredients

* 1/2 quilo d'arròs.
* 1/2 quilo de conill confitat en llard.
* 1/2 quilo de cargols.
* 100 g de cansalada magra.
* 1/4 de quilo de ceba.
* 1/4 de quilo de tomàquets.
* 2 alls.
* 1 pebrot.
* 1 cullerada grossa plena de julivert fresc.
* 1 cullerada grossa plena de pebre vermell.
* Llard del conill.
* 1 tros de pela de taronja assecada.
* 1 decilitre d'oli.
* Sal.
* Aigua.

### Preparació

Netejats primer els cargols els courem en aigua i una mica de sal, reservant aquesta aigua on s'han cuit. En una cassola de terrissa al foc, amb l'oli i tres cullerades de llard del de conservar el conill, fregirem la cansalada tallada a petits daus i el conill tallat a trossos petits, el sofregirem un moment afegint-hi les cebes pelades i picades i, abans que prenguin color, els alls picats i el pebrot, sense llavors i tallat a trossos, el sofregint-lo novament i hi afegirem, finalment, el tomàquet pelat, net i partit. Deixarem que tot es vagi coent a foc lent uns quinze minuts, afegint-hi, passat aquest temps, els cargols ja cuits i el pebre, així com la pela de la taronja, aixafada al morter amb una mica de julivert i desfet tot en una mica de brou de la cocció del cargols. Això ho barrejarem amb el guisat de la cassola, posant-hi també aproximadament un litre i mig del brou dels cargols i ho deixarem bullir uns 6/7 minuts perquè es redueixi una mica, afegint-hi l'arròs i adobant-ho amb la sal. Ho deixarem reposar uns altres cinc minuts i ho servirem a continuació a la mateixa cassola.
# Llibre de cuina/Receptes/Arròs a la cassola

L'arròs a la cassola o arròs de muntanya és un plat tradicional català. Sol variar lleugerament segons l'època de l'any.

## Ingredients

* 320g d'arròs
* 400g de pollastre
* 200g de conill
* 100g de cap de costella de porc
* 150g de pèsols
* 2 carxofes
* 2 tomàquets
* 2 cebes
* 1 pebrot verd
* 3 alls
* safrà
* oli d'oliva
* sal
* pebre negre

## Preparació

Poseu a foc viu una cassola de terrissa amb oli i fregiu-hi el pollastre tallat a trossos, el conill a trossos i la costella també tallada a trossos petits i regulars. Reserveu-los. Aprofiteu l'oli per sofregir la ceba tallada molt fina i, quan agafi color, afegiu primer el pebrot tallat molt fi i finalment els tomàquets ratllats. Se li sol afegir un polsim de sucre per contrarrestar l'acidesa del tomàquet. Afegiu les carxofes tallades a quarts i l'arròs. Remeneu. Afegiu aigua bullent i els pèsols ja cuits i feu-ho coure a foc màxim durant uns minuts, baixeu després l'intensitat dels fogons i continueu axí la cocció. Feu una picada al morter amb els alls i el safrà, deixateu-la amb aigua i tireu-la a la cassola. Salpebreu, porteu a ebullició i estarà a punt setze minuts després.

## Variants

El sofregit té variants a cada casa, es pot fer amb pebrot vermell o amb una nyora o sense pebrots. S'hi poden afegir altres verdures, com ara pèsols o mongetes tendres. S'hi poden afegir carreteres o rossinyols. Segons la gastroteca de la Generalitat de Catalunya, hi ha qui hi posa pebrot vermell escalivat.

## Referències

* ↑ Varis autors. Arrossos, pàg. 31. Edita Grup 62, 2005. ISBN 84-297-5620-5
# Llibre de cuina/Receptes/Arròs al estil de Barcelona
### Ingredients

* 1/2 quilo d'arròs.
* 1/2 pollastre.
* 100 g de pernil.
* 1 ceba mitjana.
* 1 pebrot vermell de llauna.
* 1/4 de quilo de calamars.
* 200 g de cloïsses.
* 1/4 de quilo de botifarra blanca.
* 2 tomàquets mitjans.
* 2 alls.
* Pebre blanc en pols.
* Julivert fresc.
* 1 tassa d'esmorzar plena d'oli.
* Sal.
* 2 cullerades grosses plenes de llard.
* Aigua.

### Preparació

En una cassola de terrissa al foc amb l'oli hi fregirem la ceba pelada i picada afegint-hi els calamars tallats a trossos i fregit prèviament en el llard. Hi addicionarem també el pollastre tallat i la botifarra i també el pernil tallat, el tomàquets pelats, netejats i ben picats. Ho deixarem que es faci poc a poc. Rentarem ben bé les cloïsses, fent-les obrir en una cassola amb aigua calenta, un cop obertes els traurem una de les closques, incorporant-les a la cassola, junt amb els suc que hauran deixat anar, colat perquè no hi caigui mica de terra. Finalment hi afegirem l'arròs, sofregint-lo bé i recobrint-lo amb un litre, o una mica més, d'aigua bullent. Que es vagi fent al foc durant vint minuts, adobant-ho amb sal i pebre i afegint-hi els alls aixafats al morter amb julivert i desfet en una mica del pròpi brou. Tallarem a tires el pebrot. Una vegada cuit l'arròs el deixarem reposar uns 3 minuts i el servirem a taula en la mateixa cassola amb les tires de pebrot pel damunt.
# Llibre de cuina/Receptes/Arròs al estil de Tarragona
### Ingredients

* 400 g d'arròs.
* 1/2 pit de gallina.
* 200 g de carn de vedella.
* 2 ous durs.
* 2 tomàquets mitjans.
* 1 ceba mitjana.
* 100 g de cansalada viada.
* 75 g de llard.
* 2 alls.
* 100 g de pernil.
* Pebre negre en pols.
* Sal.
* 2 litres i mig d'aigua.

### Preparació

Tallarem el pit de la gallina, la carn i la cansalada a trossos i els posarem en una olla al foc amb els dos litres i mig d'aigua, adobant-ho amb sal i coent-ho tot a foc lent durant dues hores. Passat aquest temps prepararem l'arròs. En una cassola de terrissa posarem el llard i hi fregirem la ceba pelada i trinxada molt menuda, el pernil i la botifarra, tot tallat a trossos. Quan estigui daurat el conjunt i afegirem els alls i el tomàquet pelats i picats i farem un sofregit. En aquest moment hi posarem el contingut de l'olla (la carn i el brou) i, en arrencar el bull, hi tirarem l'arròs, adobant-lo amb sal i pebre. Courem l'arròs a foc lent durant 15 minuts. Ho servirem en la mateixa cassola guarnint-ho amb rodanxes d'ou dur.
# Llibre de cuina/Receptes/Arròs a la catalana
### Ingredients

* 1 quilo de cargols.
* 1/4 de litre d'oli de bona qualitat.
* 300 g de costella de porc.
* 300 g de llom de porc.
* 200 g de cansalada viada.
* 200 g de pernil.
* 2 cebes grosses.
* 1 quilo de tomàquets madurs.
* 1/2 quilo de patates.
* 2 albergínies petites.
* 4 pebrots vermells frescos.
* 3 ous crus.
* 1 picada feta de 3 alls, julivert i 6 ametlles torrades (diluït tot en un got de vi ple de vi blanc sec).

### Preparació

Un cop netejats els cargols els posarem en una cassola al foc amb l'oli calent i hi afegirem la costella, llom, cansalada i pernil, tot fet a trossos. Ho sofregirem bé i hi afegirem les cebes pelades i tallades a trossos i, quan aquestes agafin color, hi afegirem els tomàquets. Un cop en el seu punt hi possarem les patates pelades i trossejades. No és aconsellable que ho remenem amb cap objecte metàl·lic sinó més aviat és preferible sacsseijar la cassola mentre duri la cocció. Després de les patates i quan el guisat hagi bullit uns 15 minuts, hi tirarem les albergínies tallades a trossos i sese pelar i els pebrots, els quals haurem rostit prèviament i els haurem tret les llavors. Quan la "cutxipanda" està gairebé llesta (el que es pot comprovar per l'estat de les patates i de les albregínies), hi afegirem la picada. Moments abans de retirar-la del foc hi abocarem per sobre els ous batuts com per a una truita, deixant que es prenguin, moment en el mqual ja mpodem servir el guisat.
# Llibre de cuina/Receptes/Arròs amb botifarra
### Ingredients

* 400 g d'arròs.
* 2 botifarres crues.
* 1 pot mitjà de tomàquet fregit.
* 1 ceba mitjana.
* 1 tassa d'esmorzar plena d'oli.
* El doble de volum d'aigua que d'arròs.
* Sal.

### Preparació

Tirarem l'oli a una cassola posada al foc i hi fregirem la ceba pelada i picada i les botifarres, un cop tallades a trossos hi tirarem el tomàquet fregit, l'arròs i finalment el doble d'aigua (millor si és brou). Ho deixarem coure 20/25 minuts i ho servirem una plàtera.
# Llibre de cuina/Receptes/Lamseman de l’Empordà

El lamseman de l'Empordà és un pa farcit amb carn, pollastre i verdures. Pot ser servit com a esmorzar vigorós o com a plat d'un àpat principal.

## Ingredients

* Tomàquet de pera
* Pebrot vermell
* Ceba de Figueres
* Pollastre
* Oli de l'Empordà
* Sal
* Farina de blat
* Farina de blat de moro
* Llevat del pa
* Aigua
* Ou

## Estris necessaris

￼Calen una paella, un ganivet, un tallapizzes, i bols.

## Preparació

El primer pas és tallar els tomàquets, les cebes, el pebrot i el pollastre en tires fines. Tot seguit, es posen les dues farines en forma de volcà en un bol, on s'hi aboquen l’aigua, la sal i el llevat i es barreja. Aquesta massa es deixarà en repòs durant 1 hora.
En segon lloc, s'ha de sofregir bé la ceba, afegir el pebrot i el tomàquet poc després i, per acabar, el pollastre (és el que es courà més ràpidament i per tant ha de ser l'últim). S'afegirà també la sal i es deixarà coure fins que tot estigui ben sofregit.
Transcorreguda la hora per a deixar fermentar la massa, aquesta s'ha d'amassar bé fins que quedi ben fina i en forma rodona. Després es farcirà posant els ingredients al mig i tancant els costats. Se li donarà la volta i es posarà en una safata al forn. Paral·lelament, es poden preparar unes tires i una boleta de massa per a la decoració del pa, i pintar-lo amb ou batut. Tot el preparat es posarà al forn durant 25 minuts a 160º.

## Bibliografia

Jouhari, Moha; El Hajji, Amine. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Lasanya empordanesa

La lasanya Empordanesa és una recepta basada amb la lasanya típica d'Itàlia tot utilitzant ingredients de l'Empordà, destacar que per separar les capes s'utilitza la massa de la crep.

## Ingredients

* 3 cebes de Figueres
* 300 gr de carn picada
* 5 bolets bolets
* 6 alls s
* pomes
* 100gr de farina
* 2 ous ous
* 560 ml de llet
* 10-12 olives
* 1 copa de vi blanc (per cuinar)
* 250 ml de salsa de tomata
* Oli d'oliva de l’Empordà
* 1 fulla de julivert
* Mantega
* Sal
* Pebre

## Estris necessaris

Calen un motlle petit i rodo, trituradora, un bol, una olla, una paella, un ganivet, un bol petit, un Salsé, una cullera i una fusta per tallar.

## Preparació

Es tallen en juliana totes les verdures i els bolets. Es prepara la paella amb l'oli calent i s’hi posen totes les verdures, bolets i el vi blanc que vagin coent, remenar de tant en tant. S’afegeix a la barreja la carn picada, i la sal i el pebre al gust. Un cop ben cuita la barreja la traiem del foc i esperem a que es refredi.
Fem una massa de crep per les lamines de la lasanya i amb el motlle tallem les creps. Dins del motlle s’hi posen successivament capes de crep i la barreja cuita. Per la presentació es fa la següent salsa. En una olla amb oli, mantega, sal i pebre s’hi afegeix llet poc a poc (400ml). Finalment pre-escalfem el forn per escalfar tot el plat. Ja es pot servir!

## Referències

Nievas, Isaac; Bidaoui, Ali. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/Jarret amb verduretes de l'Empordà

El jarret amb verduretes de l'Empordà és una recepta senzilla que es pot utilitzar com a plat únic.

## Ingredients

* 350 g de vedella , el tall del jarret.
* 1 ceba de Figueres
* 1 pebrotpomes
* 100 g de tomàquet triturat
* 200 g d’arròs de Pals
* 200 g Assortit de pastanaga i de bròquil
* 20 g de sal
* 5 g de pebre
* 210 ml aigua

## Estris necessaris

Calen dues paelles, una cassola, ganivets, 1 tassa, envasos i un triturador.

## Preparació

Començarem salpebrant el jarret, per seguidament saltejar-la amb ceba i pebrot, i finalment poseu el tomàquet triturat. Es bull l’arròs blanc a l’estil de l’arròs bullit. La resta de verdures es couen al vapor. I finalment s’emplata.

## Referències

* ↑ Definició de jarret al TERMCAT
Cabal, Bryan. «Concurs "Fem bullir l'olla 2015"». Consell Comarcal del Baix Empordà, 2015.
# Llibre de cuina/Receptes/LLengua de moltó farcida a la Mollerussa
### Ingredients

* 8 llengües de moltó.
* 2 llesques de pa amb molla del dia.
* 2 cullerades grosses plenes de llet.
* La carn de 100 grs. de salsitxes de porc
* Sal.
* Pebre blanc en pols.
* 2 cullerades plenes de vi ranci.
* Una mica de canyella en pols.
* 1 tòfona.
* 100 grs. de cansalada.
* 1/2 fulla de llorer.
* 2 alls.
* Una mica de farigola.
* Una mica d'alfàbrega.
* Una mica d'api.
* Julivert fresc.
* 1 porro.
* 2 tomàquets petits.
* 2 tasses d'esmorzar plenes de brou de carn.
* 1/2 quilo d'espinacs.
* 300 grs. de patates.
* Aigua.

### Preparació

Començarem escaldant i pelant les llengües. Amb un ganivet les obrirem de llarg a llarg i les farcirem amb la molla de pa remullada de llet fresca, carn de les salsitxes, sal, pebre blanc, el vi ranci, una mica de canyella en pols i la tòfona molt picada, cosirem l'obertura de cada una de les llengües. Les posarem a coure amb la cansalada, llorer, farigola, alls, api, julivert, porro i alfàbrega en una cassola al foc. Un cop daurades, hi afegirem el tomàquet pelat i picat, i el brou, deixarem fer a poc a poc. Una vegada cuites les posarem en una altra cassola i passarem tot el contingut per un sedàs. Hi afegirem els espinacs i les patates que haurem cuit i transformat en un puré espès.
# Llibre de cuina/Receptes/Lioneses
### Ingredients

* 100 grs. de mantega.
* 250 cc. d'aigua.
* 150 grs. de farina.
* 2 cullerades de sucre.
* 3 ous sencers.
* Un pessic de sal.
Farciment:
* crema, nata o trufa.

### Preparació

Posar al foc un pot amb aigua, un pessic de sal, el sucre i la mantega a trossets. Quan l'aigua bulli abocar-hi de cop la farina tamisada. Barrejar amb una cullera de fusta fins obtenir una pasta fina i ben lligada. Continuar remenant fins que la pasta es desenganxi del pot. Apartar la massa i deixar-la refredar a temperatura ambient durant 20 minuts. Quan estigui freda, afegir-hi els ous d'un en un, no afegint el següent fins que l'anterior estigui ben barrejat, i vigilant sempre la consistència perquè no quedi massa tova. Quan la pasta es torni brillant i costi separar-la de la cullera ja estarà a punt per a fer les lioneses. Omplir amb la massa una mànega pastissera amb broc arrissat d'un centímetre i fer piletes de la mida d'un albercoc a sobre d'una placa de forn prèviament untada amb greix i amb un paper a sota. Cal tenir present que en coure's la pasta s'infla i augmenta de volum, per la qual cosa cal deixar espai entre una liones i l'altra. Coure-les al forn a 180ºC durant 20 minuts. Quan s'acabin de coure no s'han de treure del forn, sino deixar la porta oberta 8-10 minuts per tal que es refredin una mica i no es desinflin. Amb l'ajuda d'una espàtula, anar separant les lioneses de la safata i deixar-les refredar del tot a sobre la reixeta abans de farcir-les. Per a fer això, tallar-les per la meitat i farcir-les amb la crema desitjada amb l'ajuda de la màniga pastissera. Escampar-hi per sobre sucre glas, caramel líquid o xocolata fosa.
# Llibre de cuina/Receptes/Llagosta a la Costa Brava
### Ingredients

* 1 llagosta de 1 quilo i mig de pes.
* 24 cargols.
* 2 decilitres d'oli.
* 1 decilitre de vi ranci.
* 2 alls.
* 1 pelt de canyella.
* 1 ceba mitjana.
* 1 llesca de pa.
* Uns brins de safrà.
* 300 grs. de cebes.
* 1 fulla de llorer.
* Julivert fresc.
* Una mica de farigola.
* 10 grs. d'avellanes torrades
* 10 grs. d'ametlles torrades.
* Sal.
* Pebre blanc en pols.
* Nou moscada.
* Aigua.

### Preparació

En una cassola de terrissa al foc, hi tirarem l'oli i la ceba pelada i picada ben fina, així que comenci d'agafar hi posarem la llagosta tallada a trossos i la sofregirem 5 minuts, tirant-li el vi ranci i el tomàquet pelat i picat. Ho amanirem amb sal, pebre i nou moscada ratllada. Hi addicionarem els cargols netejats i bullits amb aigua i sal. Després hi incorporarem un manat que tingui farigola, julivert, llorer i el palet de canyella, lligat tot amb un fil; taparem la cassola i courem la llagosta a foc lent per espai de 40/50 minuts. Picarem al morter els alls pelats i trinxats, el sfrà, les avellanes i les ametlles torrades i la molla de pa fregit, redït tot a una pasta fina que desfarem amb una mica d'aigua i que afegirem a la llagosta quan estigui a mig coure.
# Llibre de cuina/Receptes/Llagosta a l'estil Can Solé
### Ingredients

* 1 llagosta d’1 quilo i mig de pes.
* 1 ceba mitjana.
* 1 decilitre d'oli.
* 75 g de mantega.
* 1 cullerada grossa plena de farina.
* 200 g de tomàquets frescos.
* 3 alls.
* Julivert fresc.
* 1 llimona.
* 1 pastanaga.
* 1 copeta de licor plena de conyac.
* 1 decilitre de vi blanc sec.
* Nou moscada.
* Sal.
* 1/4 de litre d'aigua.

### Preparació

Triarem una llagosta viva i la partirem per la meitat de llarg a llarg, li traurem les potes, l'adobarem amb sal i pebre, la ruixarem amb oli i el suc de llimona colat i la rostirem a les graelles. Farem la salsa de la manera següent: tallarem les potes de la llagosta a trossets i els posarem en una cassola amb la ceba i la pastanaga pelades i trixades, i la meitat de la mantega, ho sofregirem tot a poc a poc fins que agafi un color daurat. Tot seguit hi afegirem els alls pelats i picats, el conyac, el vi, una mica de julivert, la farina i els tomàquets picats, i hi afegirem alhora el quart de litre d'aigua tot adobant-ho amb sal, pebre i nou moscada ratllada. Ho deixarem fer durant mitja hora, ho passarem pel colador i hi afegirem la mantega restant. Servirem la llagosta amb la salsa abocada al damunt. Hi ha qui presenta la llagosta per una banda i la salsa en una salsera a part.
# Llibre de cuina/Receptes/Kefta amb ous

El kefta amb ous és un plat de mandonguilles (kefta, en àrab) de carn amb tomàquet i gratinades al forn que pertany a la cuina del Marroc.

## Ingredients

Per a 2 persones:
* 500g de tomàquets
* 200g de carn picada
* 2 ous
* 1 + 1/2 ceba
* 1 + 1 all
* julivert
* comí
* safrà
* sal
* oli d'oliva

## Preparació

Comenceu per fer les mandonguilles: Piqueu ben petits un all, el julivert i mitja ceba, afegiu un polsim de comí, sal i pebre negre, i barregeu tot amb la carn picada. Formeu mandonguilles petites, de la mida d'una nou.
Piqueu molt finament l'altra ceba i l'all, i sofregiu-los en una paella amb oli d'oliva. Ratlleu els tomàquets i afegiu-los quan la ceba estigui tova. Afegiu una mica de safrà i coeu a foc lent fins que el tomàquet estigui ben cuit. Afegiu les mandonguilles i salteu-les.
Preescalfeu el forn a temperatura mitjana. Beteu una mica els ous, no han de quedar homogenis sinó que s'han de veure zones més grogues i d'altres més blanques. Aboqueu les mandonguilles amb salsa en una cassola de terrissa, o si preferiu en dues d'individuals, i cobriu-les amb els ous batuts. Gratineu al forn durant uns deu minuts, fins que qualli l'ou, i serviu ben calent. Podeu decorar-lo amb una mica de julivert.
# Llibre de cuina/Receptes/Licor de roses

El licor de roses és una beguda típica de Menorca, originària de Grècia, molt habitual als batejos.

### Ingredients

* 2 litres d’alcohol vínic de 90°
* 1 litre de xarop simple (fet amb aigua i sucre)
* 500 mil·lilitres d'aigua de tarongina (flor de taronger)
* 50 grams de pètals de rosa
* 20 grams de canyella de ceilan
* 2 grams de clavell

### Preparació

Heu de collir els pétals de les flors a la sortida del sol, cobertes de rosada. En un recipient que es pugui tapar hermèticament, macereu els pètals, la canyella i els claus amb l'alcool vínic durant 24 hores o més, "un mínim de dues hores". Filtreu, afegiu l'aigua de tarongina i el xarop i agiteu. Deixeu-lo reposar almenys 24 hores en un lloc fresc i fosc. Podeu rebaixar-ne la graduació alcoólica, que serà d'uns 51º, afegint aigua.
# Llibre de cuina/Receptes/Llagosta a la catalana
### Ingredients

* 1 llagosta viva dun quilo i mig de pes.
* 2 cullerades grosses plenes de pasta de tomàquet.
* 2 copes de de licor plenes de conyac.
* 7 cullerades grosses plenes d'oli.
* 1 fulla de llorer.
* 1/2 culleradeta de café de pebre en gra.
* 100 grs. de pernil.
* Xocolata ratllada.
* 2 cullerades grosses plenes de ceba picada.
* 1 tassa d'esmorzar plena de brou de carn.
* Julivert fresc.
* Sal.
* 1 tassa d'esmorzar plena de farina.

### Preparació

Posarem la llagosta al marbre amb les potes enlaire i, amb la mà, aguantarem la cua de manera que quedi estirada. En aquesta posició li tallarem una antena que introduirem per l'orifici que la llagosta té a la cua de manera que la travessi des de la cua fins al cap; després traurem l'antena de forma que sortirà adherida a la mateixa, la tripa i el suc de la llagosta, que recollirem i guardarem en una cassola on ja tindrem la tassa de brou. Acte seguit, tallarem la llagosta a trossos sense treure-li la closca; aquests trossos els enfarinarem i els sofregirem en una part de l'oli en una paella al foc, molt viu, i els guardarem després en un plat. Posarem una cassola al foc amb l'oli restant i, quan estigui calent, hi fregirem la ceba, hi afegirem el pernil tallat a quadrets, la pasta de tomàquet, la xocolata, el conyac i el brou amb el suc de la llagosta que guardàvem; en una bossa hi posarem el pebre, el julivert i el llorer i la ficarem a la salsa que també adobarem. Ho deixarem uns minuts al foc mentre hi posem els trossos de llagosta i ho deixarem coure tot uns 20 o 30 minuts. Passat aquest temps, col·locarem la llagosta en una plàtera i la servirem amb tota la seva salsa, de la qual haurem haurem tret la bossa de les espècies.
# Llibre de cuina/Receptes/Llom de porc a la sal
### Ingredients

* 1 quilo i mig de llom.
* 300/400 grs. de salmorra.
* Aigua.

### Preparació

Humitejarem la sal amb una miqueta d'aigua a fi que quedi més unida i, en una plata al forn, hi col·locarem un sostre gruixut de sal, el llom al damunt i el recobrirem també de sal per tots els costats. Ficarem el llom al forn, mig fort, fins que la sal, que haurà format una crosta, s'obri. Tret del forn, traurem la pell al llom i el tallarem a llonzes que prepararem en una plàtera. El podem acompanyar amb carxofes, pèsols o qualsevol guarnició de verdures. També s'acostuma a servir guarnit amb tires de pebrot escalivat o unes patates palla.
# Llibre de cuina/Receptes/Llonzes a l'estil de l'Empordà
### Ingredients

* 2 bones llonzes de vaca o de bou.
* 300 grs. de bolets.
* 3 cullerades grosses plenes de salsa de tomàquet.
* 1 unça de xocolata.
* 6 ametlles torrades.
* 2 llenques de pernil de l'Empordà.
* 1 ceba grossa.
* 1 gotet de vi, ple de vi blanc.
* 150 grs. de llard.
* 6 avellanes torrades.
* 1 tassa d'esmorzar plena de brou de carn.
* Sal.
* Uns brins de safrà.

### Preparació

Netejarem bés les llonzes de les porcions dures o amb greix, les amanirem lleugerament i les fregirem amb el llard ben roent fins que es daurin. Les deixarem en una cassola de terrissa amb el pernil tallat en quatre trossos i passat per la paella, així com els bolets netejats i rostits a la planxa. A la mateixa paella de fregir les llonzes, d'on haurem retitat un xic de greix si n'hi havia massa, sofregirem la ceba pelada i finament trinxada. Un cop fregida, cuidant que no s'arribi a cremar, hi afegirem la salsa de tomàquet, el gotet de vi blanc, la xocolata ratllada i una part del brou (que pot ser de pastilles) i una picada feta amb les avellanes, les ametlles torrades i trixades al morter juntament amb uns brins de safrà. Ho aixafarem bé i ho desfarem en una mica de brou. Escamparem aquesta salsa pel damunt de les llonzes, les quals farem bullir uns moments. Les servirem molt calentes i recobertes amb la salsa.
# Llibre de cuina/Receptes/Llonzes de vedella a les graelles
### Ingredients

* 4 llonzes de 200 grs. cada una de pes.
* 50 grs. de llard.
* 1/4 de litre d'oli.
* Sal.
* Vinagre.
* 1 enciam.

### Preparació

Aplanarem una mica les llonzes, els posarem una mica de sal i les deixarem en un plat arruixades amb una mica d'oli. Farem les llonzes al damunt del caliu, a les graelles, uns 9 minuts per cada costat, tombant-les contínuament, i les servirem amb l'enciam en una amanida arreglada amb oli, sal i vinagre. Recomanem que per a obtenir èxit en tot allò que fem a les graelles, cal que el caliu (si és de llenya o de carbó vegetal) entigui ben encès, i que els barrots de les graelles estiguin ben roents (eviteu el contacte directe amb la flama de gas o de carbó). La durada de la carn al foc dependrà de si es vol la carn més o menys passada.